open-index/open-wikipedia-markdown huggingface dataset:
विश्वास सारंग

**विश्वास सारंग** (जन्म - 29 दिसम्बर 1971) भारतीय जनता पार्टी से जुड़े मध्यप्रदेश के एक भारतीय राजनीतिज्ञ हैं। वे 2008 से भोपाल के नरेला से मध्यप्रदेश विधानसभा के पहले एवं वर्तमान विधायक हैं। सारंग ने 2013 से 2018 तक मुख्यमंत्री शिवराज सिंह चौहान के अधीन मध्यप्रदेश के कैबिनेट मंत्री के रूप में कार्य किया।

## जीवन परिचय
विश्वास सारंग की शिक्षा स्टैण्डर्ड पब्लिक स्कूल लखेरापुरा, भोपाल से हुई है, जहाँ उन्होंने बारहवीं की परीक्षा उत्तीर्ण की l गोंदिया जिले के M.I.E.T. महाविद्यालय से बी.ई. (सिविल इंजीनियरिंग) की उपाधि प्राप्त की। वे बाल्यकाल से ही राष्ट्रीय स्वयंसेवक संघ के स्वयं सेवक रहे हैं। आपने छात्र जीवन में रहते हुए अखिल भारतीय विद्यार्थी परिषद के बैनर तले अपनी राजनीतिक यात्रा की शुरुआत की।

## राजनितिक जीवन
*1993 से 1995 तक भारतीय जनता युवा मोर्चा में प्रदेश कार्यकारिणी सदस्य।   
*1998 से 2001 तक भारतीय जनता युवा मोर्च में भोपाल महानगर के ज़िलाध्यक्ष। 
*2002 से 2004 तक भारतीय जनता युवा मोर्चा में राष्ट्रीय कार्यकारिणी सदस्य। 
*1999 से 2004 तक भोपाल नगर निगम वार्ड 14 से पार्षद। 
*2004 से 2007 तक भारतीय जनता युवा मोर्चा में प्रदेश महामंत्री। 
*2007 से 2010 तक भारतीय जनता युवा मोर्चा के प्रदेश अध्यक्ष। 
*2008 से 2014 तक वनोपज संघ के अध्यक्ष। 
*2008 से पदस्थ नरेला विधानसभा क्षेत्र भोपाल के विधायक। 
*2010 से 2012 तक भारतीय जनता पार्टी प्रदेश कार्यसमिति सदस्य। 
*2011 से 2012 तक भारतीय जनता पार्टी प्रदेश प्रवक्ता। 
*2013 में नरेला क्षेत्र, भोपाल से पुनः विधायक।
*2016 में भोपाल गैस त्रासदी राहत तथा पुनर्वास एवं सहकारिता राज्य मंत्री (स्वतन्त्र प्रहार), पंचायत एवं ग्रामीण विकास राज्यमंत्री।

## विदेश यात्रा

वर्ष 2011 में - विधायक प्रतिनिधिमंडल के साथ ग्रीस, स्विट्ज़रलैण्ड, बेल्जियम, आस्ट्रिया, जर्मनी, फ़्रांस, यू.ए.ई. एवं मलेशिया की यात्रा की।

वर्ष 2012 में - दक्षिण अफ्रिका

वर्ष 2016 में - चीन

## सन्दर्भ
ब्रेट्ट मैकगर्क

**ब्रेट्ट मैकगर्क** (अँग्रेजी: Brett H. McGurk, जन्म: 20 अप्रैल, 1973) अमेरिकी राष्ट्रपति बराक ओबामा द्वारा आईएसआईएल के खिलाफ वैश्विक गठबंधन के लिए राष्ट्रपति के विशिष्ट दूत हैं। इसके पूर्व वे इराक मसले पर व्हाइट हाउस के सलाहकार थे।
## सन्दर्भ

श्रेणी:1973 में जन्मे लोग
श्रेणी:अमेरिकी राजनयिक
प्रचक्रण क्वान्टम संख्या

परमाणु भौतिकी के सन्दर्भ में, **प्रचक्रण क्वान्टम संख्या** (spin quantum number) वह क्वाण्टम संख्या है जो किसी कण के कोणीय संवेग को निरूपित करता है। इसे **s** से निरूपित किया जाता है। 

इस क्वान्टम संख्या के बारे मे जॉर्ज उहलेंबैक और सैमुयल माउटस्मिथ मे बताया। इसे s द्वारा दर्शाया जाता है। यह इलेक्ट्रॉन के कक्षक मे घूर्णन को दर्शाती है। इसके दो मान संभव है +1/2 व -1/2। इन मानो के आधार पर इलेक्ट्रॉन का चक्रण दर्शाया जाता है। यदि चक्रण क्वान्टम संख्या का मान +1/2 हो तो इलेक्ट्रॉन का चक्रण दक्षिणावर्त (Clockwise) होगा और यदि इसका मान -1/2 हो तो इलेक्ट्रॉन का घूर्णन वामावर्त (Anti Clockwise) होगा। 

श्रेणी:परमाणु भौतिकी
रॅफल्स होटल

**रॅफल्स होटेल** सिंगापुर मे स्थित एक औपनिवेशिक शैली वाला विलासिता प्रधान होटल है जिसकी स्थापना अर्मेनियाई होटल व्यवसायी सर्कीएस ब्रदर्स ने 1887 में की थी। इस होटेल का नाम प्रसिद्ध ब्रिटिश राजनेता सर थॉमस स्टैमफोर्ड रैफल्स (जो कि सिंगापुर के संस्थापक माने जाते हैं) के नाम पर किया गया था। यह होटेल फैरमोन्ट रॅफल्स होटेल्स इंटरनॅशनल कि सहायक कंपनी रॅफल्स होटेल्स एंड रिज़ॉर्ट्स की सबसे कीमती संपत्ति मानी जाती है।

## इतिहास
रॅफल्स होटेल सिंगापुर की शुरुआत १८३० मे समुद्र के किनारे बने एक छोटे से निजी बीच हाउस के रूप मे हुई थी। व्यवसायिक रूप से सबसे पहले यह एमर्सन'स होटेल के नाम से जाना गया जब इसे डॉक्टर चार्ल्स एमर्सन ने पट्टे पर लिया। १८८३ मे उनकी मृत्यु के बाद रॅफल्स इन्स्टिट्यूशन ने इसे अपने अंदर ले लिया और १८८७ मे पट्टे की समाप्ति तक यह एक बोर्डिंग हाउस के रूप मे चलता रहा। 

पहले पट्टे की समाप्ति के तुरंत बाद सर्कीएस ब्रदर्स ने इस संपत्ति को पुनः पट्टे पर ले लिया। कुछ ही महीनो बाद दिसंबर १, १८८७ को दस कमरो वाले रॅफल्स होटेल का उद्घाटन किया गया। समुद्र तट से इसकी नज़दीकी एवं इसकी सेवायो तथा आवास सुविधा की उच्च गुणवत्ता के कारण यह जल्द ही सुविधा संपन्न ग्राहको के बीच लोकप्रिय हो गया.

होटेल की शुरू होने के एक दशक के अंदर ही मूल आवास वाले स्थान के साथ-साथ तीनऔर इमारतें खड़ी कर दी गयीं. सबसे पहले एक दो तलों वाली शाखा खड़ी की गई जिसके तह्त २२ अतिथि कमरों के सैट बनाए गये. जल्द ही ने पास ही मे न. ३ बीच रोड पर एक नयी बिल्डिंग पट्टे पर ली गई एवं इसके नवनिर्माण के बाद १८९४ मे पाम कोर्ट विंग के निर्माण का कार्य पुरा हो गया. इन नये भवनों के बनने के बाद होटेल मे अतिथि कमरों की कुल संख्या ७५ हो गयी।

कुछ सालों बाद असली बीच हाउस वाली जगह पर एक नयी मुख्य इमारत खड़ी की गयी. प्रख्यात वास्तुकार रेजेंट अल्फ़्रेड जॉन बिडवेल ऑफ स्वॅन आंड मक्लेरेन द्वारा डिजाइन किए गये इस भवन को १८८९ तक पुरा कर लिया गया। रॅफल्स होटेल की नयी मुख्य इमारत मे उस समय मे उपलब्ध सभी आधुनिकतम सुविधाएँ, जैसे क़ि बिजली से चलने वाली रोशनी एवं पंखे, प्रदान की जा सकती थी. वास्तव मे रॅफल्स होटेल इस क्षेत्र का पहला होटेल था जिसमे बिजली से चलने वाली रोशनी लगी हुई थी।

आने वाले समय मे रॅफल्स होटेल का विस्तार होता गया एवम् इसमे कई विंग्स, एक बॉलरूम, एक बरामदा और एक बिलियर्ड्स रूम भी जुड़ गये। १९३१ के महान आर्थिक संकट (ग्रेट डिप्रेशन) का असर रॅफल्स होटेल पर भी पड़ा और सर्कीएस ब्रदर्स दिवालिया हो गये. १९३३ मे इसकी आर्थिक समस्याएँ ख़त्म हुई और रॅफल्स होटेल लिमिटेड के नाम से एक पब्लिक कंपनी की स्थापना की गयी। 

## आर्केड
रॅफल्स होटेल के अन्दर एक शॉपिंग आरकेड स्थित है जिसमे ४० विशेष बुटीक्स हैं. होटेल के अधिकतर रेस्तराँ भी आरकेड मे ही हैं।

## मनोरंजन की दुनिया मे
* मरेकामी रयू का उपन्यास एवम् उस पर आधारित फिल्म रॅफल्स होटेल की पृष्ठभूमि मे है. इस फिल्म के शूटिंग इसी मे होटेल हुई थी। 
* मेडल ऑफ ऑनर: राइज़िंग सन नाम की फिल्म मे रॅफल्स होटेल को एक जापानी गढ़ के रूप मे दर्शाया गया है।
* रॅफल्स होटेल कार्लटन टेलीविजन के लिए पॉल ओ'ग्रेडी'स ऑरियेंट का भी विषय वास्तु था।
* रॅफल्स होटेल बीबीसी एवेम एबीसी के सह-प्रायोजन मे बने टेँको नाम के धारावाहिक के कई एपिसोड्स मे भी दर्शाया गया है। 
* रॅफल्स होटेल ब्रिंग 'एम बॅक आलिवे.के कई एपिसोड्स मे भी दर्शाया गया है।

## सन्दर्भ

## बाहरी कड़ियाँ

श्रेणी:सिंगापुर के होटल
बैसोया

**बैसोया** ('बेसोया' अथवा 'बसोया' भी) भारत में एक गुर्जर गोत्र है। वर्तमान में बैसोया गुर्जर लोगों की मुख्य आबादी राष्ट्रीय राजधानी क्षेत्र दिल्ली में है। दिल्ली में इनके 7 गाँँव हैं। बैसोया गुर्जर उत्तर प्रदेश के ग़ाज़ियाबाद और गौतमबुद्धनगर जिला में कई गांव मिलते हे एवं मेरठ जिले के क्षेत्र में भी कुछ गांव मिलते हैं।

## सन्दर्भ

श्रेणी:गुर्जर गोत्र
श्रेणी:गुर्जर
वल्य कूनम्बायिक्कुलम मन्दिर

वल्य कूनम्बायिक्कुलम मन्दिर (मलयालम:വലിയ കൂനമ്പായിക്കുളം ക്ഷേത്രം) केरल में स्थित एक प्रशस्त भद्रकाली मन्दिर है। इस मन्दिर का पहला नाम "पनम्काव मन्दिर" था। कोल्लम जिले में वटक्केविला पर स्तित यह मन्दिर तिरुवनन्तपुरम से 62 किलोमीटर दूर पर है। मन्दिर के मुख्य देवता भद्रकाली देवी हैं। देवी के साथ महा गणपति, ब्रह्मरक्षस, योगीश्नर, कण्टाकर्ण, वीरभद्र, यक्षियम्मा आदि मूर्तियाँ हैं। मन्दिर का निर्माण कोडुंङल्लूर भद्रकाली मन्दिर के साथ किया था। इस मन्दिर में एक विश्वास है कि नागराज और नागयक्षी मूर्तियाँ शादी संबधी दिक्कतों को दूर कर देते हैं। दूसरा विश्वास यह है कि, बच्चों को नहीं होने से लोग मन्दिर के बरगद के पेड़ों के शाखों पर ढोलनियाँ बाँधते हैं। मन्दिर के सामने देवी के नाम से एक विध्यालय है और उसका नाम है "देवी विलासम एल.पी.स्कूल'। मन्दिर के तालाब के साथ श्री नारायण गुरुदेव का मन्दिर है।

## नाम के पीछे
बहुत साल पहले इस जगह पर भद्रकाली का मन्दिर और तालाब थे। भद्रकाली देवी का अन्य नाम है ""कूरुम्बा""(കൂരുംബ)। "काव"(കാവ്) एक मलयालम शब्द है और उसका अर्थ "मंदिर" है। "कुलम"(കുളം) भी एक मलयालम शब्द है और उसका अर्थ "तालाब" है। "कूनम्बक्काव कुलम"(കൂനമ്പക്കാവ് കുളം) शब्द से इस जगह को "कूनम्बायिक्कुलम"(കൂനമ്പായിക്കുളം) नाम मिला। वल्य(വലിയ) का अर्थ है "बड़ा"। इसलिए "वल्य कूनम्बायिक्कुलम मंदिर" का अर्थ है, "भद्रकाली का बड़ा मंदिर"। मन्दिर को मलयालम में "क्षेत्रम"(ക്ഷേത്രം) कहते हैं।

## पहूँचने केलिए
*निकटतम शहर - कोल्लम (6 किलोमीटर)
*निकटतम रेलवे स्टेशन - कोल्लम जंक्शन रेलवे स्टेशन (5.8 कि.मी.)
*निकटतम हवाई अड्डे - त्रिवेंद्रम अंतर्राष्ट्रीय विमानक्षेत्र (62 कि.मी.)

## सन्दर्भ

## बाहरी कड़ियाँ
*मंदिर का जालघर

श्रेणी:केरल में हिन्दू मन्दिर
नृसिंह

**नृसिंह** (जन्म लगभग 1586 ई०) भारत के गोलग्राम के निवासी एक खगोलशास्त्री और गणितज्ञ थे। वह कृष्ण दैवज्ञ के पुत्र थे। उनका वंश गोलग्राम के खगोलविदों और गणितज्ञों का वंश था। नृसिंह सूर्यसिद्धान्त पर सौरभाष्य नामक एक टीका लिखने के कारण प्रसिद्ध हैं। उन्होंने भास्कर द्वितीय के सिद्धान्तशिरोमणि-वासनाभाष्य के गणिताध्याय और गोलाध्याय पर सिद्धान्तशिरोमणि-वासनावार्त्तिक नामक एक टीका  भी लिखी।

नृसिंह के चार पुत्र हुए : दिवाकर (जन्म 1606), कमलाकर, गोपीनाथ और रंगनाथ।

## कृतियाँ

नृसिंह ने खगोल विज्ञान से संबंधित कई पुस्तकें लिखीं, जिनमें निम्नलिखित प्रमुख हैं:

*  **सौरभाष्य** : सूर्यसिद्धान्त पर एक भाष्य, 
* **सिद्धान्तशिरोमणि-वासनावार्त्तिक** : गणिताध्याय पर एक टीका
* '''भास्कर द्वितीय के सिद्धान्तशिरोमणि-वासनाभाष्य के गोलाध्याय पर टीका
गोकुल शर्मा

**गोकुल शर्मा** 25 दिसंबर 1985 को असम के गुवाहाटी में पैदा हुए। वर्तमान में असम की रणजी क्रिकेट टीम के नियमित सदस्य हैं। गोरखा मूल के गोकुल ने असम के लिए अपना पहला मैच साल 2004 में अपने ही गृहनगर गुवाहाटी में तमिलनाडू के ख़िलाफ़ खेलकर प्रथम श्रेणी क्रिकेट में आगाज किया। दाएं हाथ के बल्लेबाज एवं ऑफ स्पिनर गोकुल ने उस मैच में 29 रन बनाने के अलावा एक विकेट भी झटके थे। गोकुल ने अब तक अपने प्रथम श्रेणी करियर के 41 मैचों में पांच शतको के साथ 1963 रन बनाए हैं। गेंदबाजी करते हुए अन्होंने 8 विकेट भी अपने नाम किए हैं।  

गोकुल शर्मा भारत में सबसे ज्यादा प्रथम श्रेणी क्रिकेट खेलने वाले गोरखा क्रिकेटर भी हैं। उनके अलावा सर्विसेज की तरफ से रिकार्ड 23 सालों तक क्रिकेट खेलने वाले धनश्याम थापा ने 1977 से 2000 के बीच 25 प्रथम श्रेणी मुकाबलों में 885 रन बनाए थे। इस तरह गोकुल भारत के सबसे सफल गोरखा प्रथम श्रेणी क्रिकेटर भी हैं। भारत के लिए रणजी ट्रॉफी में खेलने वाले अन्य गोरखा क्रिकेटर में सर्विसेज के आर थापा ने भी 1985-86 में 1 रणजी मुकाबला खेला था। गोकुल सीमित ओवर के मुकाबलों मे असम के उपयोगी आलराउंडर में शुमार किए जीते हैं, उन्होंने 35 घरेलू वनडे में 604 रन बनाने के अलावा 24.16 की औसत से 24 विकेट भी चटकाएं हैं। साथ ही 21 टी 20 मैच में 140 रन के अतिरिक्त 12 विकेट भी झटके हैं।

वह 2017-18 रणजी ट्रॉफी में असम के लिए छह मैचों में 429 रन बनाकर अग्रणी रन-स्कोरर थे। वह 2018-19 रणजी ट्रॉफी में भी असम के लिए आठ मैचों में 570 रन बनाकर अग्रणी रन-स्कोरर थे।

## सन्दर्भ
रामबन ज़िला

**रामबन** (अंग्रेज़ी: Ramban, उर्दु: رام بن) भारत के जम्मू और कश्मीर राज्य में एक नगर और ज़िला है। यह महान पीर पंजाल पर्वतमाला में स्थित है और राज्य के जम्मू विभाग का हिस्सा है। बनिहाल इसी ज़िले में आता है और कश्मीर घाटी में प्रवेश करने से पहले अंतिम पड़ाव है। यहाँ से रेल और जवाहर सड़क सुरंग बनने से पहले भी पास के बनिहाल दर्रे से यातायात कश्मीर जाया करता था।

## भाषाएँ व समुदाय
रामबन में कश्मीरी भाषा की एक उपभाषा, रामबनी बोली जाती है - हालांकि इसमें गहरे डोगरी भाषा के प्रभाव भी देखे जाते हैं। स्थानीय आबादी लगभग ७०% मुस्लिम और ३०% हिन्दू है।

## तहसील
ज़िले में आठ तहसीलें हैं:
* रामबन
* बनिहाल
* खड़ी
* राजगढ़
* बटोत
* गूल
* पोगल परिस्तान
* रामसू

## भूगोल
रामबन ज़िले की औसत ऊँचाई समुद्रतल से १,१५६ मीटर (३,७९२ फ़ुट) ऊपर है। इस ज़िले की सीमाओं में पत्निटॉप का हिल-स्टेशन दक्षिणतम भाग में आता है। पूर्वी छोर पर अस्सार, पश्चिमी पर गूल और उत्तरी पर बनिहाल स्थित है। भूक्षेत्र बहुत पहाड़ी है। इसकी सीमाएँ रेआसी, उधमपुर, डोडा, अनंतनाग और कुलगाम ज़िलों से लगती हैं।

## इन्हें भी देखें
* बनिहाल
* पीर पंजाल पर्वतमाला

## सन्दर्भ

*
श्रेणी:जम्मू और कश्मीर के ज़िले
जैत्रसिंह चौहान

**जैत्रसिंह चौहान** (ई०१२४८-१२८२) राजस्थान के एक राजा थे। उन्हे रणथम्भौर साम्राज्य का एक महान शासक माना जाता है। रणथम्भौर साम्राज्य में महाराजा जैत्रसिंह का १२४९ ईस्वी के लगभग राज्यारोहण हुआ था। इन्होंने रणथम्भौर साम्राज्य पर ३२ साल तक शासन किया और रणथम्भौर साम्राज्य का विस्तार किया। इनके पुत्र का नाम हम्मीरदेव चौहान था जिन्होंने अपने पिता जैत्रसिंह की याद में रणथंभोर दुर्ग में ३२ खंभो की छतरी का निर्माण करवाया था।

## जीवन
### जैत्रसिंह के जीवन की प्रमुख घटनाएँ
# रणथम्भौर में महाराजा जैत्रसिंह चौहान व दिल्ली सल्तनत के बलबन में १२५७ के लगभग युद्ध हुआ जिसमें बलबन पराजय हुआ
# १२५८ में बलबन व जैत्रसिंह चौहान में रणथम्भौर का द्वितीय युद्ध, बलबन की पुन: पराजय
# सन् १२५८ से १२८२ तक जैत्रसिंह चौहान द्वारा रणथम्भौर साम्राज्य की सीमाओं का विस्तार कराया गया
# ई०स० १२३७ मे रावत जैत्रसिंह द्वारा सुल्तान बलबन पर विजय
# जैत्रसिंह चौहान द्वारा अपने योग्य पुत्र हम्मीरदेव चौहान को १२८२ में रणथम्भौर साम्राज्य का राजा घोषित करना
# महाराजा जैत्रसिंह चौहान की पत्नी का नाम हीरा देवी था, इन्हीं के गर्भ से महाराजा हम्मीरदेव चौहान का जन्म हुआ, जो भारत के इतिहास में 'हठी महाराजा' के नाम से प्रसिद्ध हुआ। 

## सन्दर्भ

श्रेणी:राजस्थान के लोग
श्रेणी:राजस्थान के राजा
परमाणु भौतिकी

**परमाणु भौतिकी** (Atomic physics) के अन्तर्गत परमाणुओं का अध्ययन इलेक्ट्रानों तथा परमाणु नाभिक के विलगित निकाय के रूप में किया जाता है। इसमें अध्ययन का बिन्दु मुख्यतः यह होता है कि नाभिक के चारों तरफ इलेक्ट्रानों का विन्यास (arrangement) कैसा है और किस प्रक्रिया के द्वारा यह विन्यास परिवर्तित होता है। 

## इन्हें भी देखें
*नाभिकीय भौतिकी
*परमाणु
*परमाणु संरचना

श्रेणी:परमाणु भौतिकी
रामेश्वर त्रिवेणी संगम

राजस्थान के सवाई माधोपुर जिले के खंडार तहसील में स्थित तीन नदियों के संगम पर बना भगवान शिव का पवित्र स्थल राजस्थान का त्रिवेणी संगम नाम से प्रसिद्ध धार्मिक स्थल है। यहां तीन प्रमुख नदियां आकर मिलती है।1. बनास नदी 2. चंबल नदी 3. सींप नदी

## इतिहास
आदि महाकाव्य रामायण के अनुसार वनवास के समय भगवान राम, लक्ष्मण व सीता वर्तमान सवाई माधोपुर की खण्डार तहसील में स्थित रामेश्वर तीर्थ की जगह एक रात का विश्राम किया था। रामायण के अनुसार दक्षिणी सागर ने जब भगवान राम को रास्ता नहीं दिया तो उसे सुखाने के लिए भगवान राम ने अमोघ बाण का प्रहार किया, जिससे समुद्र के स्थान पर मरूकान्तार हो गया जो अब राजस्थान का पश्चिमोत्तर भाग है। भूगर्भशास्र भी इस बात की पुष्टि करते हैं कि जहाँ अभी रेगिस्तान है, वहां पहले समुद्र लहराता था। धार्मिक दृष्टि से पवित्र स्थल के रूप में विख्यात यह स्थान त्रिवेणी संगम के रूप में जाना जाता है, इस स्थान पर तीन प्रमुख नदियों का मिलान होता है, इसी कारण इसे त्रिवेणी संगम नाम दिया गया है, इस जगह पर चंबल नदी , बनास नदी एवं सीप नदी आकर मिलती है, कहाँ जाता है कि प्राचीन काल में भगवान राम ने मिट्टी का शिवलिंग स्थापित करके इसी जगह पर भगवान शिव की पूजा की थी। वर्तमान में इस स्थान पर शिव भक्तों का वर्ष भर जमावड़ा लगा रहता है, चारों तरफ प्रकृति की हरियाली यहाँ के पवित्र स्थान पर चार चाँद लगा देती है। इस त्रिवेणी संगम के पास ही भगवान चतुर्भुजनाथ का मंदिर भी बना हुआ है। 

## मेला
रामेश्वर शिव लिंग के दर्शनार्थ दूर दराज से आने वाले भक्तजन त्रिवेणी में स्नान कर भगवान शिव के शिव लिंग का जलाभिषेक करते हैं, इस स्थान पर प्रतिवर्ष 'कार्तिक पूर्णिमा' एवं 'महा शिवरात्री' पर विशाल मेला भरता है, लाखों की तादाद में यहाँ पर भीड़ इकट्ठा होती है। इस स्थान को राजस्थान में "मीणा जनजाति का प्रयागराज" भी कहाँ जाता है।
माधो सिंह प्रथम

**सरामद-ए-राजा-ए हिंदुस्तान राज-राजेश्वर राज-राजेंद्र महाराजधिराज महाराजा सवाई माधोसिँह जी प्रथम** जयपुर के प्रमुख महाराजाओं में से एक थे। राजस्थान के सवाई माधोपुर शहर की स्थापना जयपुर के पूर्व महाराजा सवाई माधोसिंह जी प्रथम ने ही 1763 ईस्वी के लगभग की थी। सवाई माधोसिंह जी प्रथम की वजह से सवाई माधोपुर शहर 17वीं व 18वीं शताब्दी के आसपास एक ख्याति प्राप्त शहर माना जाने लगा था। 
राजस्थान सरकार ने 15 मई 1949 में सवाई माधोपुर शहर को सवाई माधोसिंहजी के नाम पर जिला बनाकर उनके द्वारा स्थापित शहर का सम्मान बढ़ा दिया। तब से लेकर आज तक जिले का नाम सवाई माधोपुर के रूप में भारत स्तर पर जाना जाता है।

**राज्याभिषेक_29/12/1750**

महाराजा सवाई माधो सिंहजी की माता मेवाड़-उदयपुर के महाराणा अमर सिंहजी द्वितीय की पुत्री चँद्र कँवरजी थी।इसके अतिरिक्त बाईजी लाल विचित्र कँवरजी और किशन कँवरजी भी चँद्र कँवर से उत्पन्न हुई थी।

माधोसिँह जी की सात रानियाँ और पुत्र पाँच हुए थे जिनमे से उनके उत्तराधिकारी महाराजा सवाई पृथ्वी सिँहजी और उनके बाद बने महाराजा सवाई प्रताप सिँहजी की माता रानी चुंडावतजी कुंदन कँवरजी पुत्री रावत जसवंत सिंहजी देवगढ़ की थीं इसके अलावा अन्य रानियों में से रानी सिसोदीनीजी रतन कँवरजी पुत्री राजा सूरतान सिंहजी और दूसरी उनके पुत्र राजा सरदार सिंहजी बनेड़ा की पुत्री रानी ब्रज कँवरजी थीं। इनकी एक रानी राठौड़जी अर्जुन कँवरजी पुत्री महाराजा राय सिंहजी ईडर की और पौत्री महाराजा अजीत सिंहजी जोधपुर-मारवाड़ की थीं। अन्य पुत्र कुंवर मान सिँहजी,कुंवर भवानी सिँहजी और कुंवर रघुबीर सिँहजी भी हुए थे परंतु तीनों बाल्यकाल में ही समाप्त हो गए। 

= ***सफदरगंज समझोता, 1758*** __यह समझोता *माधोसिंह प्रथम* और *मुगल बादशाहअहमदशाह और नवाब सफदरगंज(अवध)* केमध्य 1758 कोहुआ =
इस समझौते के पश्चात मुगल बादशाह अहमदशाह ने माधोसिंह प्रथम को जनवरी1759 को रणथंभौर का किला भेंट किया।

= **भरवाड़ा युद्ध_1761** =
कोटा शासक  *शत्रुसाल, माधोसिंह* को रणथंभौरकिला दिए जानेके कारण अप्रसन हुए और बारां में यहयुद्ध हुआ

इसयुद्ध में शत्रुसाल के सेनापति झालाजालिम सिंह ने माधोसिंह को पराजित कर दिया

इसयुद्धके पश्चात शत्रुसाल ने रणथंभौर पर अधिकार कर लिया

**1767 में माधोसिंह ने मावंडायुद्ध** मे भरतपुर शासक जवाहरसिंह को पराजित किया गया

1763 मे मोतीडूंगरी महलों का निर्माण करवाया।

अपने भाई ईश्वरीसिंह से उतराधिकार को लेकर संघर्ष__

= **झिलाई/जमोली संधि __1745** =
यह संधि माधोसिंह प्रथम व ईश्वरीसिंहके मध्य जयपुर के दीवान राजमलखत्री करवाता हैं।

इस संधि के तहत माधोसिंह को रामपुर व टोंक परगना देना तय हुआ। जो 5 लाख रुपए वार्षिक आय का परगना था l

=  **राजमहल का युद्ध__1 मार्च 1747 (टोंक में)** =
ईश्वरीसिंह का साथ मुगलसेना ने दिया और माधोसिंहका साथ मेवाड़ महाराणा जगतसिंह2 और कोटा शासक दुर्जनसाल और मराठाओ ने दिया । लेकिन इस युद्ध में विजय ईश्वरीसिंह हुआ

= **बगरू का युद्ध** =
ईश्वरीसिंह का साथ मुगलसेना ने दिया और माधोसिंहका साथ मेवाड़ महाराणा जगतसिंह2 और कोटा शासक दुर्जनसाल और मराठाओ ने दिया । लेकिन इस युद्ध में विजय माधोसिंह की हुई

माधोसिंह के युद्धजितनेके पश्चात ईश्वरीसिंह से माल, निवाई, टोडा परगने मांगे जिसे ईश्वरी सिंह ने स्वीकार कर लिए।

और मराठाओं को हर्जाना दिलवाया।

ईश्वरी सिंहकी मृत्यु के बाद माधोसिंहप्रथम जयपुर का शासक बना।
5 मार्च 1768 गई।

By rajasthan history books

श्रेणी:जयपुर के लोग
श्रेणी:सवाई माधोपुर ज़िला
श्रेणी:जयपुर के महाराजा
मुद्रीकरण

किसी वस्तु को वैध मुद्रा (legal tender) में बदलना **मुद्रीकरण** (Monetization) कहलाता है।

## भारत में मुद्रीकरण
भारत सरकार ने वर्ष 2021-22 के बजट में ही संपत्ति के मुद्रीकरण पर काफी जोर देने की घोषणा की थी। भारतीय अर्थव्यवस्था कोरोना संकट के चलते काफी धीमे हो गई थी। सरकार इंफ्रास्ट्रक्चर डेवलपमेंट प्रोजेक्ट के लिए फाइनेंस जुटाने के नए विकल्प तलाश कर रही है।

भारत सरकार ने संपत्ति के मुद्रीकरण के लिए सड़क, बिजली, ट्रांसमिशन, तेल, टेलीकॉम टॉवर, स्टेडियमो सहित अन्य परिसंपत्तियों के मुद्रीकरण की योजना तैयार की है। इस योजना के तहत दूरसंचार क्षेत्र में 86 लाख किमी फाइबर संपत्ति और 14917 टॉवर व 81541 किमी प्राकृतिक गैस पाइपलाइन, 6 गीगावॉट जलविद्युत और ऊर्जा संपत्ति इत्यादि संपत्तियाँ शामिल है। 

### राष्ट्रीय मुद्रीकरण योजना
हाल ही में वित्त मंत्री ने 6 लाख करोड़ रुपये की राष्ट्रीय मुद्रीकरण पाइपलाइन योजना की घोषणा की है। इस योजना के तहत 2022-25 तक 6 लाख करोड़ के एसेट्स बेचे जाएंगे। राष्ट्रीय मुद्रीकरण पाइपलाइन का उद्देश्य ब्राउनफील्ड परियोजनाओं में निजी क्षेत्र को शामिल करना और उन्हें राजस्व अधिकार हस्तांतरित करना है लेकिन इस परियोजना के तहत स्वामित्व का हस्तांतरण नहीं किया जाएगा। जबकि निजीकरण में सरकार राजस्व अधिकार व स्वामित्व के अधिकार का हस्तांतरण निजी क्षेत्र को कर देती हैं।

भारत के बुनियादी ढांचे के निर्माण के लिए और मूल्य बनाने में मुद्रीकरण मदद करेगा। यह सरकारी स्वामित्व को स्थानांतरित किए बिना निजी भागीदारी के नवीन तरीको को खोज करेगा।

; लाभ
* मुद्रीकरण पाइपलाइन माध्यम से दीर्घ अवधि को ध्यान में रखकर तैयार की जा रही है। भारत सरकार ऐसे निवेशको को बढ़ावा देगी जो ढांचागत क्षेत्र में निवेश के इच्छुक है।
* ब्राउनफील्ड एसेट्स को बेहतर ढंग से प्रबंधित किया जा सकेगा।
* रीयल टाइम निगरानी के लिए एक परिसंपत्ति मौद्रीकरण डेशबोर्ड भी विकसित किया गया है।
* रोजगार के नये अवसर सृजित करने में सहयोग प्रदान करेगा।
सरकार का मानना है कि सार्वजनिक संपत्तियों को निजी निवेशकों को पट्टे पर देने से इन परिसंपत्तियों में फंसी मुक्त पूंजी को मदद मिलेगी। उदाहरण के लिए सरकार ने एक सड़क परियोजना में हजारो रुपये निवेश किया है वार्षिक टोल राजस्व के माध्यम से अपने निवेश को पुनवृत्ति करने में दशकों लग सकते है। इसके बजाय सरकार निजी निवेशक को पट्टे पर देकर अपने निवेश का एक अच्छा हिस्सा वसूल कर सकती है।

## सन्दर्भ

## इन्हें भी देखें
*विमुद्रीकरण
*स्वर्ण मुद्रीकरण योजना (भारत)

श्रेणी:मुद्रा
श्रेणी:सोना
जॉन पॉम्बे मगुफुली

जॉन पोम्बे जोसेफ मैगुफुली (29 अक्टूबर 1959 - 17 मार्च 2021) तंजानिया के नवनिर्वाचित राष्ट्रपति हैं। उन्होने तंजानिया में हुए राष्ट्रपति चुनावों में सीसीएम पार्टी के बैनर तले 58.46% मत प्राप्त करते हुए जीत दर्ज की। उन्होने इन चुनावों में पूर्व प्रधानमंत्री तथा विपक्ष के नेता, एडवर्ड लोवासा को पराजित किया। एडवर्ड लोसावा को कुल 39.97% मत प्राप्त हुए। इसके पूर्व वे वर्ष 2010 से तंजानिया के निर्माण मंत्री के पद पर कार्यरत थे। उसके पहले वे 1995 से 2000 तक उप निर्माण मंत्री 2000 से 2006 तक निर्माण मंत्री 2006 से 2008 तक भूमि और मानव बस्ती के मंत्री और 2008 से 2010 तक पशुधन एवं मत्स्य पालन मंत्री के रूप में अपनी सेवाएँ दे चुके हैं। वे 1995 से लगातार तंजानियाई संसद के सदस्य हैं।

## शिक्षा
इन्होने 1988 में रसायन विज्ञान और गणित के साथ दार इस सलाम विश्वविद्यालय से स्नातक की उपाधि प्राप्त की। वर्ष १९९४ में रसायन विज्ञान में परास्नातक और २००९ में डॉक्टरेट की उपाधि दार इस सलाम विश्वविद्यालय से ही प्राप्त की।
## सन्दर्भ

## बाहरी कड़ियाँ

श्रेणी:1959 में जन्मे लोग
श्रेणी:तंजानिया के राष्ट्रपति
काला-गौरा भैरव मंदिर

**काला-गौरा भैरव मंदिर** राजस्थान के सवाई माधोपुर जिले के पूर्वी भाग में आकाश को छूता हुआ सा प्रतीत होता है। यह मंदिर बहु मंजिला रूद्र भैरव का तांत्रिक मंदिर है, जो कि प्राचीन काल से विद्यमान है। इस मंदिर के लिए कहाँ जाता है कि प्राचीन काल में यह मंदिर राजस्थान में जादू-टौनो, तंत्र-मंत्र एवं वशीकरण के लिए विख्यात था। मंदिर के प्रवेश द्वार पर दो हाथी सुंड उठाकर खड़े हुए बने हुए हैं। यहाँ दो भैरव मंदिर है जिन्हें काला-गौरा भैरव के नाम से जाना जाता है, दोनों ही मंदिरों पर सुंड उठाये गजराज चित्रित है। इन मंदिरों को तामसी व राजसी शैली में निरूपित किया गया है। यह मंदिर प्राचीन सवाई माधोपुर शहर के मुख्य द्वार पर बने हुए हैं

Kal Bhairav Mandir - panchudala

## सन्दर्भ

## बाहरी कड़ियाँ
* इंदिरा गाँधी नेशनल सेंटर फॉर द आर्ट्स पर काल-गौरा भैरव मंदिर की प्रोफाइल

श्रेणी:राजस्थान में हिन्दू मन्दिर
अफज़ल अहमद सैयद

**अफज़ल अहमद सैयद** (افضال احمد سيد) एक समकालीन उर्दू कवि और अनुवादक हैं जिन्हें दोनों शास्त्रीय और आधुनिक उर्दू काव्य अभिव्यक्ति की अपनी महारथ के लिए जाना जाता है।

1946 में, गाजीपुर, भारत में जन्मे, अफज़ल अहमद सैयद 1976 के बाद से कराची, पाकिस्तान में रहते हैं जहां वह एक कीटविज्ञानी के रूप में काम करते हैं। वह आधुनिक नज़्म संग्रहों के लेखक हैं: چھينی ہوئ تاريخ (छीनी हुए तारीख़, 1984), دو زبانوں ميں سزاۓ موت (दो ज़बानों में सज़ाए मौत , 1990), और روکوکو اور دوسری دنيائيں (रो को को और दूसरी दुनियाएँ, 2000). शास्त्रीय गज़लों  एक अन्य संग्रह  है خيمہُ سياہ (ख़ीमहु स्याह, 1988).

## पुस्तकें

### मूल काम

#### उर्दू में
* چھينی ہوئ تاريخ: نظميں - छीनी हुए तारीख़ (कराची: आज की किताबें, 1984)
* خيمہُ سياہ: غزليات - ख़ीमहु स्याह: गज़लें (कराची: आज की किताबें, 1988)
* دو زبانوں ميں سزاۓ موت: نظميں - दो ज़बानों में सज़ाए मौत (कराची: आज की किताबें, 1990)
* روکوکو اور دوسری دنيائيں : نظميں - रो को को और दूसरी दुनियाएँ (कराची: आज की किताबें, 2000)

## सन्दर्भ

श्रेणी:1946 में जन्मे लोग
श्रेणी:जीवित लोग
श्रेणी:पाकिस्तानी लेखक
श्रेणी:लेखक
मारियो जे मोलिना

**मारियो जोसेफ मोलिना** (; जन्म १९ मार्च १९४३) एक मैक्सिकन रसायनशास्त्री और शिक्षाविद हैं। इन्हें क्लोरोफ्ल्यूरो कार्बन द्वारा ओजोन ह्रास की खोज और इसके लिये मॉडल विकसित करने के लिये जाना जाता है और इसके लिये इन्हें वर्ष 1995 का रसायन के क्षेत्र में नोबल पुरस्कार दिया गया था।

कैलिफोर्निया विश्विद्यालय में कार्य करते हुए फ्रैंक शेरवुड रॉलैंड के साथ मिलकर मोलिना ने एक मॉडल विकसित किया जिसे रॉलैंड-मोलिना मॉडल के नाम से जाना जाता है। 

वर्ष २००३ में ह्यूमनिस्ट मैनिफेस्टो पर दस्तखत करने वाले २२ नोबल प्राप्त वैज्ञानिकों में मोलिना भी शामिल थे।

## सन्दर्भ

श्रेणी:नोबेल पुरस्कार विजेता वैज्ञानिक
श्रेणी:1943 में जन्मे लोग
न्यू यॉर्क हिल्टन मिडटाउन

**न्यू यॉर्क हिल्टन मिडटाउन**, न्यू यॉर्क शहर का सबसे बड़ा और विश्व का १०१वाँ सबसे उँचा होटेल (सराय) है। इस होटेल का मालिकाना हक एवं प्रबंधन का अधिकार हिल्टन वर्ल्डवाइड नाम की कंपनी के पास है।
इसकी ४७ मंज़िल उँची इमारत रॉकेफेलर सेंटर के उत्तरपूर्वी छोर पर *सिकस्थ एवन्यू और 53 स्ट्रीट* पर स्थित है। इस होटेल में जॉन एफ. केनेडी एवं उसके बाद के सभी अमेरिकी राष्ट्रपति अतिथि के तौर पर रह चुके है। १९६४ में महान कलाकार समूह बीटल्स भी अपने एड सलिवन थियेटर की यात्रा के दौरान यहाँ ठहरा था। १९७३ में दुनिया का सबसे पहला मोबाइल फोन कॉल भी इसी होटेल के अतिथि मार्टिन कूपर द्वारा इस होटेल के सामने से किया गया था।

## इतिहास
इस परियोजना को हिल्टन होटेल्स कॉर्पोरेशन, द रॉकेफेल्लर ग्रूप, और द उरीस बिल्डिंग कॉर्पोरेशन द्वारा संयुक्त रूप से पूरा किया गया था। इसके असली वास्तुकार मॉरिस लापिडूस थे जिन्होने इसे फॉंटनब्ल्ट होटेल बिल्डिंग की संरचना के अनुसार वक्राकार रूप में बनाने का प्रस्ताव रखा था। परंतु लापिडूस को इस योजना से हटना पड़ा क्योंकि वे पास ही में एक दूसरे होटेल *अमेरिकाना होटेल* (वर्तमान में द शेरेटन *न्यूयॉर्क होटेल एंड टावर्स* की संरचना पर भी काम कर रहे थे। 

इसके बाद विलियम बी. टैबलर को इस कार्य के लिए अनुबंधित किया गया एवं उन्होने इसको स्लैब के आधार पर डिज़ाइन किया। इसका उद्घाटन २६ जून, १९६३, को किया गया और उस समय यह २,१५३ कमरो के साथ न्यूयॉर्क सिटी शहर का सबसे बड़ा होटेल था।

हिल्टन होटेल्स एंड रिज़ॉर्ट्स का यह दावा है कि इंग्लेंड के महान गीतकार और संगीतकार जॉन लेनन द्वारा १९७१ में रचित इमेजीन नाम के गीत के बोल इसी होटेल में लिखे गया थे। 
यह होटेल अपने पश्चिमी भाग के पास वाली उस इमारत की भी मालिक है जहाँ अडेल्फी थियेटर था और जिसमे द हनिमूनर्स नाम के धारावाहिक के कुछ एपिसोड की शूटिंग हुई थी। १९७० में अडेल्फी थियेटर को गिरा दिया गया। इस स्थान पर १९८९ में १३२५ *एवन्यू ऑफ द अमेरिकास नाम* के कार्यालय भवन का निर्माण किया गया। यह भवन होटेल से एक गलियारे के द्वारा जुड़ा हुआ है और *के सिकस्थ एवन्यू* वाले पते का ही उपयोग करता है जबकि यह सेवेन्थ एवन्यू के ज़्यादा नज़दीक है।

१९९० में १ करोड़ डालर की लागत से किए गये नवनिर्माण के बाद होटेल के कमरों की कुल संख्या घट कर १९८० हो गई। इस होटेल का ११९१-९४ में फिर से नवनिर्माण किया गया और ११९८-२००० में एक बार फिर से १ करोड़ डालर के खर्चे के साथ किए गये नवनिर्माण से इसकी लॉबी का कायापलट हो गया। साथ ही पाँचवे तल पर ८०० वर्ग फ़ुट (७४० वर्ग मीटर) वाला *प्रेकॉर यूएसए* नाम का एक फिटनेस सेंटर भी बनाया गया।

इसी समय के आसपास इस होटेल का नाम बदलकर हिल्टन न्यू यॉर्क कर दिया गया क्योंकि हिल्टन समूह की उस समय की प्रचार योजना के अनुसार होटलों के नाम के पहले शहर का नाम लगाने का प्रचलन चल रहा था। २००७ में हुए चौथे नवनिर्माण के साथ ही होटेल में ४२ से लेकर ४४ तल पर ४७ सूईट बनाए गये।

२०१३ में इसकी ५०वीं वर्षगाँठ के अवसर पर होटेल का नाम पुनः बदल कर न्यू यॉर्क हिल्टन मिडटाउन कर दिया गया। साथ ही साथ होटेल ने कमरों में खाना पहुचाने का नियम भी ख़त्म कर दिया। एक नये रेस्तराँ की स्थापना की गयी जिसने "हर्ब एण्ड किचन" से नाम अपनी एक अलग रूम डेलिवरी शुरू की।

## सन्दर्भ

श्रेणी:न्यूयॉर्क शहर के होटल
खडकवासला बाँध

**खडकवासला** महाराष्ट्र के पुणे शहर से २० किमी दूरी पर स्थित एक बाँध है। यह मुठा नदी पर निर्मित है।

श्रेणी:भारत में बाँध
जिवा महाला

जिवा महाला (या जिवाजी महाले) छत्रपति शिवाजी महाराज के परम निष्ठावान अंगरक्षक थे, जिन्होंने प्रतापगढ़ के युद्ध में महाराज की जान बचाकर इतिहास रच दिया। उनका नाम मराठा इतिहास में वीरता और निष्ठा का प्रतीक माना जाता है।

**प्रतापगढ़ युद्ध में पराक्रम**

* 1659 में प्रतापगढ़ के युद्ध में, जब अफज़ल खान ने धोखे से शिवाजी महाराज पर हमला किया, तब अफज़ल खान के अंगरक्षक सैयद बंदा ने भी महाराज पर वार करने की कोशिश की।
* तभी जिवा महाला ने तुरंत प्रतिक्रिया देते हुए सैयद बंदा का हाथ काट दिया, जिससे शिवाजी महाराज की जान बच गई।
* तभी से मराठी कहावत बनी:  “होता जिवा महाला, म्हणून वाचला शिवबा”  यानी – “जिवा महाला था, इसलिए शिवाजी बचे।” **वीरता का सम्मान**
** शिवाजी महाराज और उनके वंशजों ने जिवा महाला और उनके वंश को विशेष सम्मान दिया।
** शाहू महाराज ने जिवा महाला के वंशजों को निगडे और साखरे गांव इनाम (इनामदार) के रूप में प्रदान किए।
** उनकी वीरता को याद करते हुए रायरेश्वर किले के पास उनकी समाधि भी स्थापित की गई है।
** हरियाणा मे रोडमराठा समुदाय मे भी महला/महाले काफी बडा गौत्र है , जो करनाल व कुरुक्षेत्र के आसपास पाए जाते है। 

श्रेणी:इतिहास आधार
क्रोएशिया एयरलाइन्स

क्रोएशिया एयरलाइन, क्रोएशिया देश की प्रमुख राष्ट्रीय एयरलाइन है। इस का मुख्य कार्यालय जगरेब  शहर के निकट बुज़ीन नाम के स्थान पर है। यह युरोप स्थित कई सारे गंतव्यों हेतु उड़ानों का संचालन करती है। इसका मुख्य परिचालन केंद्र जगरेब इंटरनॅशनल एयरपोर्ट और इसके मुख्य उड़ान स्थल डुब्रॉवनिक, स्प्लिट, और ज़ेडार हैं। नवंबर २००४ से क्रोएशिया एयरलाइन, स्टार एलायंस नाम की एक प्रमुख एयरलाइन समूह की सदस्य है।

अपने २५ साल के सेवा कल के दौरान क्रोएशिया एयरलाइन की छवि एक मध्यम आकार के एयरलाइन की है, जो की अपनी उड़ान सुरक्षा, यात्री सेवा की गुणवत्ता एवं इसके कर्मचारियो के पेशेवर कौशल के लिए सराही जाती है। यह युरोप के लगभग सभी गंतव्यों के लिए छोटी एवं लंबी दोनो तरह की उड़ानो का संचालन करती है।। क्रोएशिया एयरलाइन का अपने देश के पर्यटन में खास योगदान है क्योंकि क्रोएशिया आने वाले लगभग एक तिहाई पर्यटक इस एयरलाइन के उड़ानो द्वारा ही आते हैं। साथ ही २०१४ के आँकड़ो अनुसार के यह क्रोएशिया की चौथी सबसे बड़ी निर्यातक भी है।

## इतिहास
### आरंभिक वर्ष
इस एयरलाइन की स्थापना २० जुलाई १९८९ को की गयी थी और तब इसका नाम ज़गाल (जगरेब एयरलाइन) था। शुरू में इसके पास सिर्फ़ एक सेस्ना ४०२ विमान था जो के यू पी एस कंपनी के लिए मालवाहक कार्य करता था। क्रोएशिया में पहले लोकतांत्रिक चुनाव के बाद इस का नाम २३ जुलाई १९९० से क्रोएशिया एयरलाइन कर दिया गया।

### २००० के बाद की घटनाएँ
सन २००० में दो और एयरबस विमान इसके बेड़े में शामिल किए गये और पहली बार स्वचालित टिकट प्रणाली का उपयोग शुरू किया गया। २००१ में इस एयरलाइन को जर्मन विमानन प्राधिकरण लूफ़्थफहर्त-बूंदेसांत द्वारा रखरखाव और तकनीकी कृत्य का प्रमाण पत्र मिला। १८ नवंबर २०१४ को क्रोएशिया एयरलाइन, स्टार एलायंस में शामिल हो गई।

मार्च २००९ तक कंपनी ने १९९३ में शामिल किए गये कम दूरी वाले तीन एटीआर 42 विमानो को अपने बेड़े से हटा दिया और इनकी जगह ६ बॉंबर्डियर डैश 8 क्यू400 एस विमान शामिल किए गये। इनमे से पहला विमान मई २००८ में शामिल किया गया।

२२ अक्तूबर २००८ को क्रोएशिया एयरलाइन और एयरबस ने १३२ सीटों वाले चार और ए ३१९ विमानो को शामिल किए जाने को घोषणा की जो कि २०१३ तक बेड़े में शामिल कर लिए जाने थे।

## कंपनी संबंधित मामले

### स्वामित्व
९९.७२% की हिस्सेदारी के साथ क्रोएशिया एयरलाइन की सबसे बड़ी शेयरधारक क्रोएशिया की सरकारी असेट मॅनेज्मेंट एजेन्सी है। जबकि जगरेब एयरपोर्ट एलएलसी लिमिटेड की साझेदारी १.७२% है। क्रोएशिया की स्टेट एजेन्सी फॉर डेपॉज़िट इन्षुरेन्स आंड बॅंक रीहॅबिलिटेशन के पास ०.७६% शेयर हैं तथा ०.५०% की साझेदरी आम जनता के पास है।

### सहायक कंपनिया
अपने मुख्य कारोबार के साथ साथ क्रोएशिया एयरलाइन के पास कई विमानन संबधी सहायक कंपनियाँ भी हैं . जैसे कि :-

* ओब्ज़ोर पुतोवंजा
* प्लेसो प्रजेवोज़
* अमडेयस क्रोवेशिया

### कोड साझेदारी समझौते

वर्तमान क्रोएशिया एयरलाइन की कई सारे एयरलाइन के साथ कोड साझेदारी समझौते है।  जैसे कि

* ऑस्ट्रियन एयरलाइंस
* एयर कनाडा
* एयर फ्रांस
* ब्रसेल्स एयरलाइंस
* केएलएम
* एल ओ टीपोलिश एयरलाइंस
* लुफ्थांसा
* टी ओ पी पुर्तगाल
* तुर्की एयरलाइंस
* स्कैंडिनेवियाई एयरलाइंस
* सिंगापुर एयरलाइंस 
* स्विस इंटरनेशनल एयरलाइन्स
* यूनाइटेड एयरलाइंस

### विमान दस्ता
जुलाइ २०१५ की ताज़ा जानकारी के अनुसार के विमान दस्ते में निम्नांकित विमान शामिल थे, जिनकी औसत आयु ११.५ वर्ष है।

## सन्दर्भ

श्रेणी:यूरोप के देश
श्रेणी:वायुयान सेवा
हरजीत सिंह सज्जन

**हरजीत सिंह सज्जन** PC&nbsp;OMM&nbsp;MSM&nbsp;CD&nbsp;सांसद (जन्म 1970 या 1971) एक कनाडियाई लिबरल (उदारवादी) राजनीतिज्ञ, वर्तमान रक्षा मंत्री व दक्षिण वैंकुवर निर्वाचन क्षेत्र से हाउस ऑफ़ कॉमन्स, कनाडा के सांसद हैं। सज्जन संसद में पहली बार 2015 के संघीय चुनावों में चुने गये हैं। उन्होंने इस क्षेत्र से निवर्तमान सांसद कनाडा की कंज़र्वेटिव पार्टी के वेई यंग को हराया और ४ नवंबर २०१५ को जस्टिन ट्रूडो के मंत्रिमंडल में कनाडा के रक्षा मंत्री का पदभार ग्रहण किया। राजनीति में आने से पहले सज्जन वैंकुवर पुलिस विभाग में गैंग अपराध शाखा में जाँच अधिकारी (डिटेक्टिव) के पद पर कार्यरत थे। उन्हें अफगानिस्तान में स्थापित कनाडा के सैन्य बलों के लिये दी गई अपनी सेवा के लिये रेज़ीमेंटल कमांडर की पदवी भी मिली थी। सज्जन पहले सिख थे जिन्होंने कनाडा की किसी सैन्य रेज़ीमेंट की कमान संभाली थी। 

## प्रारंभिक जीवन
हरजीत सिंह सज्जन का जन्म पंजाब के होशियारपुर जिले के बोम्बेली गांव में एक सिख परिवार में हुआ था। जब वो पांच वर्ष के थे तभी उनका परिवार कनाडा चला गया। वो वैंकुवर में पले बढे और डॉक्टर कुलजीत कौर से शादी की जिनसे उन्हें एक बेटा व एक बेटी हैं।

सज्जन ने वैंकुवर पुलिस विभाग में ११ वर्षों तक अधिकारी के तौर पर काम किया। यहाँ विभाग के गैंग अपराध शाखा में जाँच अधिकारी (डिटेक्टिव) के पद पर रहते हुए उन्होंने अपना कार्यकाल खत्म किया।

## सैन्य सेवा
सज्जन ने १९८९ में सेना में शामिल हुए और लेफ्टिनेंट कर्नल के पद पर रहते हुए कैनेडियन थल सेना में अपनी सेवाएँ दीं। सेना में अपने कार्यकाल के दौरान वो कंधार में शाही कैनेडियन रेज़ीमेंट की पहली बटालियन में शामिल हुए। अपने कार्यकाल में उन्हें ४ बार विदेश भेजा गया, एक बार बॉस्निया और हर्ज़ेगोविना और तीन बार अफगानिस्तान। २०११ में वो ब्रिटिश कोलम्बियन रेज़ीमेंट के कप्तान नियुक्त हुए। कांधार प्राँत में तालिबान का प्रभाव कम करने के लिए २०१३ में इन्हें मेरिटोरियस सर्विस मेडल से सम्मानित किया गया। उन्हें कैनेडियन पीसकीपिंग मेडल से भी सम्मानित किया जा चुका है। वे ऑर्डर ऑफ मिलिटरी मेरिट सम्मान भी प्राप्त कर चुके हैं। ब्रिगेडियर जनरल डेविड फ्रेज़र ने कांधार अभियान में उन्हें "द बेस्ट सिंगल कैनेडियन इंटेलिजेंस एसेट" के रूप में मान्यता दी थी।  वे ब्रिटिश कोलम्बिया के लेफ्टिनेण्ट गवर्नर के ऐड-डि-कैम्‍प भी रह चुके हैं। 

## कनाडा के रक्षा मंत्री
हरजीत 2015 के चुनाव में वैंकूवर दक्षिण से चुनाव लड़े और निवर्तमान कंज़र्वेटिव साँसद वेई यंग को हराया। प्रधानमंत्री जस्टिन ट्रूडो ने अपने ४ नवंबर २०१५ को गठित प्रथम मंत्रिमंडल में हरजीत को रक्षा मंत्री के पद की जिम्मेदारी दी।

## सन्दर्भ

श्रेणी:1970 दशक में जन्मे लोग
श्रेणी:जीवित लोग
श्रेणी:पंजाबी लोग
श्रेणी:सिख लोग
श्रेणी:कनाडा के रक्षा मंत्री
श्रेणी:कनाडा के लोग
श्रेणी:होशियारपुर के लोग
श्रेणी:आप्रवासी भारतीय
श्रेणी:कनाडा के वर्तमान सांसद
सीताराम लालस

**डॉ० सीताराम लालस** (29 दिसम्बर 1908 - 29 दिसम्बर 1986) भारत के प्रख्यात कोशकर्मी तथा भाषाविज्ञानी थे। उन्होने राजस्थानी का पहला शब्दकोश निर्मित किया जिसका नाम 'राजस्थानी सबदकोश' हैं। उन्होने 'राजस्थानी-हिन्दी वृहद कोश' की भी रचना की। एनसाइक्लोपीडिया ऑफ ब्रिटेनिका ने सीताराम लालस को 'राजस्थानी जुबां की मशाल' कहकर संबोधित किया।

भारत सरकार ने सीताराम लालस को पद्मश्री पुरस्कार से सम्मानित किया।

सीताराम लालस का जन्म अपने ननिहाल बाड़मेर जिले के सिरवाडी ग्राम में 25 नवम्बर , 1912 को हुआ था। इन्होंने आठवीं कक्षा उत्तीर्ण करने के साथ ही अध्यापक की नौकरी कर ली। बाद में मैट्रिक परीक्षा उत्तीर्ण की। लालस मूलतः जोधपुर जिले के नरेवा ग्राम के निवासी थे। 1932 ई . में जयपुर के विख्यात साहित्यकार पुरोहित प्रताप नारायण ने बूंदी के पंडित सूर्यमल्ल मिश्रण के पुत्र मुरारोदन का डिंगल कोश उन्हें समीक्षा के लिए भिजवाया । युवा लालस ने डिंगल कोश की उपादेयता पर सक व्यक्त करते हुए उसकी तीखी आलोचना कर डाली। इस पर पुरोहितजी ने उन्हें एक पत्र लिखकर समझाया कि दिल्ली अभी दूर है, तुम्हें बातें कम और काम अधिक करना चाहिये। बस यही सीख उनके जीवन का मूलमंत्र बन गयी और वे मन ही मन यह संकल्प ले बैठे कि उन्हें राजस्थानी का एक ऐसा शब्दकोश तैयार करना है जिसमें राजस्थानी भाषा का कोई भी शब्द नहीं छूटने पाये ।

अपने इस संकल्प को मूर्तरूप देने में लालस जी अपना परिवार, व्यक्तिगत जीवन और सुख-सुविधायें सब भूल गये और लगभग आधी सदी तक कठोर साधना कर जो कोश तैयार किया उसे देखकर आने वाली पीढ़ियाँ सचमुच आश्चर्य करेंगी कि कैसे एक मामूली और साधनविहीन व्यक्ति ने दस जिल्दों में दो लाख से अधिक शब्दों का यह राजस्थानी शब्द कोश का अमर ग्रंथ तैयार किया होगा। राजस्थान साहित्य अकादमी ने 1973 ई० में उन्हें साहित्य मनीषी , 1976 ई० में जोधपुर विश्वविद्यालय ने डी० लिट् को मानद उपाधि तथा भारत सरकार ने 26 जनवरी, 1977 को पद्मश्री से उन्हें अलंकृत किया।

29 दिसम्बर 1986 के उनका जोधपुर में निधन हो गया।

## आगे देखें
* 
* 

## बाहरी कड़ियाँ
*राजस्थानी सबदकोश (ऑनलाइन) (पद्मश्री डॉ० सीताराम लालस द्वारा संपादित)

## सन्दर्भ

श्रेणी:भारतीय कोशकर्मी
श्रेणी:भारतीय भाषावैज्ञानिक
श्रेणी:1912 में जन्मे लोग
श्रेणी:१९८६ में निधन
श्रेणी:जोधपुर के लोग

श्रेणी:चारण
श्रेणी:संम्पादक सूरज प्रकास
देवीदास ठाकुर

**देवीदास ठाकुर** (9 दिसम्बर 1929 - 3 फरवरी 2007) एक राजनीतिज्ञ तथा असम के राज्यपाल थे। वे जम्मू और कश्मीर के उप मुख्यमंत्री तथा वित्त मंत्री भी रह चुके थे। यह जम्मू और कश्मीर उच्च न्यायालय के न्यायाधीश भी रहे है।

## सन्दर्भ

श्रेणी:असम के राज्यपाल
श्रेणी:जम्मू और कश्मीर के उप मुख्यमंत्री
नगेन्द्र सिंह

**डॉ॰ नगेन्द्र सिंह** डूंगरपुर (18 मार्च 1914-11 दिसम्बर 1988) पूर्व अन्तरराष्ट्रीय न्यायालय के अध्यक्ष थे। वे भारत के पूर्व मुख्य चुनाव आयुक्त रह चुके थे।

नगेंद्र सिंह का जन्म भारत के डूंगरपुर राज्य में राजपूत सिसोदिया राजपरिवार में हुआ था। उनके पिता का नाम महाराजा श्री सर विजय सिंह और उनकी माता का नाम महारानी देवेन्द्र कुंवर साहिबा था। सेंट जॉन्स कॉलेज, कैम्ब्रिज में शिक्षा प्राप्ति के पश्चात सिविल सेवा में शामिल हुए। वर्ष 1966 और 1972 के बीच भारत के राष्ट्रपति के सचिव थे। 01 अक्टूबर 1972 से 06 फरवरी 1973 तक भारत के मुख्य चुनाव आयुक्त भी रहे थे। 1966, 1969 और 1975 में, उन्हें संयुक्त राष्ट्र विधानसभा में भारत के प्रतिनिधि के रूप में नियुक्त किया गया था और वर्ष 1967 से 1972 तक अंशकालिक आधार पर संयुक्त राष्ट्र अंतर्राष्ट्रीय कानून आयोग में कार्यरत थे। 1973 में वह इंटरनेशनल कोर्ट ऑफ जस्टिस के न्यायाधीश बनने के लिए हेग में चले गए और फरवरी 1985 से फरवरी 1988 तक वह इसके अध्यक्ष रहे।

डॉ. नगेन्द्र सिंह को वर्ष 1938 में ‘कामा पुरुस्कार’ से सम्मानित किया गया था। भारत सरकार द्वारा साल 1973 में उन्हें ‘पद्मविभूषण’ सम्मान प्राप्त हुआ था। सेवानिवृत्त होकर वे हेग में ही रहे और दिसम्बर 1988 में उनकी मृत्यु हो गई।

## सन्दर्भ

## इन्हें भी देखें

श्रेणी:1914 में जन्मे लोग
श्रेणी:अन्तरराष्ट्रीय न्यायालय के न्यायाधीश
श्रेणी:भारत के मुख्य चुनाव आयुक्त
रिंगटोन (फ़िल्म)

***रिंगटोन*** एक भारतीय मलयालम फ़िल्म है, जिसका निर्देशन अज्मल ने और निर्माण स्वामीनाथन, प्रभुकुमार व के॰ डी॰ श्रीकुमार ने किया है। जिसमें सुरेश गोपी, बाला और मेघा नैयर ने अभिनय किया है।

## पटकथा
कृष्णा (बाला) अपनी माँ को को लाठी चार्ज से बचाने के लिए पुलिस से भाग रहा है। वो एक ट्रक में यात्रा कर रहा है और वहाँ मीरा (मेगना नैयर) से मिलता है। ट्रक दुर्घटनाग्रस्त हो जाता है और वो ट्रक मालिक (राजन पी॰ देव) के अतिथि के रूप में रुकते हैं। निनान कोशी (सुरेश गोपी) इस मामले की जाँच के लिए पूछता है।

## सन्दर्भ

## बाहरी कड़ियाँ

श्रेणी:मलयालम फ़िल्में
शब्दनगरी

**शब्दनगरी** हिन्दी की पहली ब्लॉगिंग एवं सोशल नेटवर्किंग वेबसाइट है। इसे आई आई टी के एक पूर्व छात्र अमितेश मिश्रा ने आरभ किया है। इस वेबसाइट पर उपयोक्ता हिन्दी में अपनी कहानियां, कवितायें और कमेंट डाल सकते हैं साथ ही अपनी विचारधारा वाले लेखकों और हिन्दी भाषी लोगों से बहुत आसानी से जुड़ सकते हैं। इस वेबसाइट का लक्ष्य भारत के 65 करोड़ हिन्दीभाषी लोग हैं जो हिंदी में बोलते, लिखते और पढ़ते हैं।

## विशेषताएँ
* 'शब्दनगरी', इन्टरनेट पर हिंदी में कार्य करने के लिए एक मंच प्रदान करती है। 'शब्दनगरी' के इस 'ऐप' पर अपना अकाउंट बनाकर हिंदी में अपने विचारों को अभिव्यक्त कर सकते हैं।
* 'शब्दनगरी' पर अपना अकाउंट बनाना अत्यंत आसान है, क्योंकि 'शब्दनगरी' टीम ने पाठकों का ध्यान रखते हुए उपभोक्ता-इंटरफ़ेस को अत्यंत सरल बनाया है।
* 'शब्दनगरी' , फेसबुक से प्रेरित होने के बावजूद उसकी हूबहू नकल नहीं है। इस वेबसाइट पर प्रयोक्ता हिन्दी में अपनी कहानियां, कविताएं और टिप्पणियाँ पोस्ट कर सकते हैं।
* इस साइट को विचारधारा वाले लेखकों और हिन्दी भाषी लोगों से जुड़ने के लिए बनया गया है।
* यह एक ऐसी इंटरनेट सेवा है, जो हिंदी में मौलिक विचारों को प्रोत्साहित करती है। इस मंच पर कोई अपनी वेबसाइट, पेज और ब्लॉग हिंदी में बना सकता है और अपनी अभिरुचि के लोगों से जुड़ सकता है।
* इस वेबसाइट पर सभी सेवाएं मुफ्त हैं।
* 'शब्दनगरी' का इस्तेमाल हिंदी भाषी आसानी से कर सकते हैं। हिंदी के ऑनस्क्रीन की-बोर्ड बनाए गए हैं और इसका इस्तेमाल किसी भी सोशल वेबसाइट की तरह किया जा सकता है।
* हिन्दी में लिखने के लिये कई विकल्प दिये गये हैं।

## सन्दर्भ

## इन्हें भी देखें
*मूषक (जालस्थल)
*विट्टीफीड

## बाहरी कड़ियाँ
*'''शब्दनगरी''' का जालघर
*फेसबुक ट्विटर के मुकाबले हिन्दी की शब्दनगरी (हिन्दी मिडिया)
*Typing in Hindi, Naturally! (इण्डियन एक्सप्रेस)
*Hindi social networking portal ShabdaNagari raises Rs 1.2 crore from Kanpur angels (इकनॉमिक टाइम्स)

श्रेणी:जालस्थल
प्रताप

**'प्रताप** के निम्नलिखित आशय हो सकते हैं:

* महाराणा प्रताप - प्रसिद्द भारतीय व्यक्तित्व।

* प्रताप (पत्र) - एक अखबार।
राष्ट्रीय चम्बल अभयारण्य

**राष्ट्रीय चम्बल अभयारण्य** (National Chambal Sanctuary), जिसे **राष्ट्रीय चम्बल घड़ियाल वन्यजीव अभयारण्य** (National Chambal Gharial Wildlife Sanctuary), भारत का एक संरक्षित क्षेत्र है, जो गंभीर रूप से विलुप्तप्राय घड़ियाल, लालमुकुट कछुआ और विलुप्तप्राय गंगा सूंस की रक्षा के लिए बनाया गया है। यह चम्बल नदी पर राजस्थान, मध्य प्रदेश और उत्तर प्रदेश के त्रिबिन्दु क्षेत्र पर सन् 1978 में स्थापित हुआ और 5,400 वर्ग किमी (2,100 वर्ग मील) पर विस्तारित है। अभयारण्य के भीतर चम्बल नदी अपने मूल प्राकृतिक रूप में बीहड़ खाईयों और पहाड़ियों से गुज़रती है और उसपर कई रेतीले किनारों पर वन्यजीव पनपते हैं।

## प्रशासनिक विस्तार व इतिहास
चंबल अभयारण्य सवाई माधोपुर , कोटा, बूँदी, धौलपुर एवं करौली जिलों के अंतर्गत आता है। इसका क्षेत्रफल २८० वर्ग किमी है। इसे राजस्थान राज्य सरकार ने 1983 ईस्वी में वन्य जीव अभयारण्य घोषित किया था। यह घड़ियालों के लिए मुख्य रूप से जाना जाता है। इसका राजस्थान का मुख्यालय सवाईमाधोपुर से संचालित होता है। इसकी प्रसाशन व्यवस्था तीन राज्य मध्यप्रदेश और राजस्थान के हाथों में है। १९७९ में स्थापित इस अभयारण्य के कोर क्षेत्र में ४०० किमी लंबी चंबल नदी आती है।

## इन्हें भी देखें
* घड़ियाल
* गंगा सूंस (डॉल्फिन)

## सन्दर्भ

श्रेणी:चम्बल नदी
श्रेणी:धौलपुर ज़िला
श्रेणी:राजस्थान के वन्य अभयारण्य
श्रेणी:मध्य प्रदेश के वन्य अभयारण्य
श्रेणी:उत्तर प्रदेश के वन्य अभयारण्य
कैला देवी वन्य जीव अभयारण्य

**कैला देवी वन्य जीव अभयारण्य** भारत देश में राजस्थान राज्य में सवाई माधोपुर एवं करौली जिले के अंतर्गत ३७६ वर्ग किलोमीटर क्षेत्र में स्थित है। इसे ईस्वी सन १९८३ में वन्य जीव अभयारण्य का दर्जा दिया गया था। इसमें मुख्य रूप से बघेरा,गोश, रीछ, सुअर, चिंकारा, सांभर, चीतल एवं लोमड़ी आदि वन्य जीव पाये जाते हैं। अभयारण्य राजस्थान और 
मध्यप्रदेश की सीमा को जोड़ता है। अभयारण्य के पश्चिमी किनारे पर बनास नदी और दक्षिण-पूर्व दिशा में चम्बल नदी का प्रवाह है।
कैला देवी वन्यजीव अभयारण्य का नाम कैला देवी मंदिर के नाम से पड़ा है। 

श्रेणी:भारत के वन्य अभयारण्य VISHAL SINGH YADAV
खारिया

खारिया भारत के वृहद जन-जातीय समुदायों मे से एक है

## सामुदायिक वर्गीकरण
खारिया समुदाय तीन वर्गों में विभाजित है। दूध खारिया, ढेलकी खारिया व हिल खारिया। प्रथम दो जातियाँ औस्ट्रो-एसियाटिक खारिया भाषा बोलती है तथा हिल खारिया लोगो ने अपनी भाषा इंडो-आर्यन खारिया थार मे परिवर्तित कर दी है।

दूध खारिया व ढेलकी खारिया सम्मिलित रूप से एक जन जाति हैं। इनके पूर्वज रूईदास पटना के निवासी थे। एक अहीर राजा द्वारा खारिया लोगों पर आक्रमण के फलस्वरूप वे भाग कर छोटा नागपुर में आ बसे थे।

हिल खारिया भारत में अलग अलग राज्यों में पाये जाते हैं। उड़ीसा मे वे मयूरभंज जिले के जसीपुर व करंजिया भागों मे पाये जाते हैं। झारखंड मे वे पूर्वी सिंघभूम,गुमला, सिंदेगा जिलों में केन्द्रित है, जहाँ वे मुसबानी, दुमरिया व चकुलिया भागों मे बहुतायत में हैं। पश्चिम बंगाल के पश्चिम मिदनापुर, बांकुरा व पुरुलिया में उनका निवास है। पुरुलिया में वे बहुसंख्यक हैं।

## अतिरिक्त जानकारी
*Mukhopadhyay, C. (1998). *Kharia: the victim of social stigma*. Calcutta: K.P. Bagchi & Co. ISBN 81-7074-203-X
*Dash, J. (1998). *Human ecology of foragers: a study of the Kharia (Savara), Ujia (Savara), and Birhor in Similipāl hills*. New Delhi: Commonwealth. ISBN 81-7169-551-5
*Sinha, A. P. (1989). *Religious life in tribal India: a case-study of Dudh Kharia*. New Delhi: Classical Pub. Co. ISBN 81-7054-079-8
*Sinha, D. (1984). *The hill Kharia of Purulia: a study on the impact of poverty on a hunting and gathering tribe*. Calcutta: Anthropological Survey of India, Govt. of India.
*Banerjee, G. C. (1982). *Introduction to the Khariā language*. New Delhi: Bahri Publications.
*Doongdoong, A. (1981). *The Kherias of Chotanagpur: a source book*. [Ranchi]: Doongdoong.
*Vidyarthi, L. P., & Upadhyay, V. S. (1980). *The Kharia, then and now: a comparative study of Hill, Dhelki, and Dudh Kharia of the central-eastern region of India*. New Delhi: Concept.
*Biligiri, H. S. (1965). *Kharia; phonology, grammar and vocabulary*. Poona: [Deccan College Postgraduate and Research Institute].

## बाहरी कड़ियाँ
* For more information
* First Kharia Online Magazine
* Patricia Donegan & David Stampe’s Online Kharia Dictionary

## सन्दर्भ

श्रेणी:Languages of India
श्रेणी:Odia culture
श्रेणी:Munda languages
श्रेणी:Scheduled Tribes of India
श्रेणी:Social groups in Odisha
श्रेणी:Social groups of Jharkhand
भंवरी देवी

**भंवरी देवी** (बवरी देवी) के नाम से भी जानी जाती हैं। **भंवरी देवी** भारत के राजस्थान राज्य के भटेरी गांव की निवासी और एक दलित सामाजिक कार्यकर्ता थीं। **देवी** ने १९९२ में बाल विवाह पर रोक लगाने की कोशिश की थी लेकिन कुछ पैसे वाले लोगों ने सामूहिक दुष्कर्म किया था। 

## सन्दर्भ

श्रेणी:राजस्थान में अपराध
श्रेणी:महिला अधिकार कार्यकर्ता
रामबन

**रामबन** () भारत के जम्मू और कश्मीर प्रदेश का एक नगर है। यह रामबन ज़िले का मुख्यालय है और चनाब नदी के किनारे बसा हुआ है।

## अवागमन
राष्ट्रीय राजमार्ग 44 से सड़क द्वारा कई अन्य स्थानों से जोड़ता है।

## इन्हें भी देखें
* रामबनी भाषा
* रामबन ज़िला
* राष्ट्रीय राजमार्ग ४४ (भारत)

## सन्दर्भ

श्रेणी:रामबन ज़िला
श्रेणी:जम्मू और कश्मीर के शहर
श्रेणी:रामबन ज़िले के नगर
सवाई मानसिंह अभयारण्य

**सवाई मानसिंह अभयारण्य** राजस्थान के सवाई माधोपुर जिले में स्थित एक प्रमुख अभयारण्य है। यह अभयारण्य सवाई माधोपुर जिले के अंतर्गत लगभग 113 वर्गकिलोमीटर क्षेत्र में विस्तृत है। राजस्थान सरकार ने इस अभयारण्य को 1984 ईस्वी में वन्य जीव अभयारण्य घोषित किया। सवाई माधोपुर जिले के रणथंभौर राष्ट्रीय उद्यान से सटा हुआ यह वन्य जीव अभयारण्य मुख्य रूप से बघेरा, जंगली खरगोश, जंगली रीछ व भालू, जंगली सुअर, चिंकारा, सांभर, चीतल आदि वन्य जीवों के लिए प्रसिद्ध है।

## कँवालजी आखेट निषिद्द क्षेत्र
**कँवालजी आखेट निषिद्द क्षेत्र** भारत के राजस्थान प्रान्त में सवाई माधोपुर के सवाई मानसिंह अभयारण्य से सटा हुआ है, यहाँ पर शिकार करना प्रतिबंधित है। इस क्षेत्र के अंतर्गत भगवान शिव का पवित्र मंदिर स्थित है जो कि 'कमलेश्वर' या कँवालजी के नाम से जाना जाता है। कँवालजी आखेट निषिद्ध क्षेत्र का वानिक मुख्यालय सवाई माधोपुर जिले के रणथम्भौर नेशनल पार्क से संचालित होता है।

## सन्दर्भ

श्रेणी:भारत के वन्य अभयारण्य
जिनसेन

**जिनसेन आचार्य** दिगम्बर परम्परा के एक प्रमुख आचार्य थे। वह महापुराण के रचयता है। उन्होंने धवला टीका पूरी की थी। जैन ग्रंथ हरिवंश-पुराण के रचियता अन्य जिनसेन थे यह नहीं। 

## जीवनी
जिनसेन आचार्य, आचार्य वीरसेन के शिष्य थे। उन्होंने अपने गुरु द्वारा लिखी गयी कषायप्रभ्रिता की प्रख्यात टीका "धवला" को पूरा किया था। महापुराण के दो भाग उत्तरपुराण और आदिपुराण है। उनके शिष्य गुणभद्र ने उनके इस कार्य को पूरा किया था।

## इन्हें भी देखें
* जैन धर्म

## सन्दर्भ

श्रेणी:जैन आचार्य
चेरुशेरी नम्बूतिरी

**चेरुशेरी नम्बूतिरी** (१३७५-१४७५) कृष्ण गाथा के लेखक है। इस महाकाव्य को मलयालम महीने के दौरान कृष्ण की पूजा के एक अधिनियम के रूप में भारत में किया जाता है। 
चेरुशेरी नम्बूतिरी १३७५ और १४७५ ए.डी के बीच रहता करते है। चेरुशेरी उनका पैतृक इल्लम का नाम है।। उनका जन्म कन्नूर जिले उत्तर मलबार के कोलत्तुनाडु के कानत्तूर ग्राम में हुआ। अनेक विद्वानों की राय यह है की वो पूनत्तिल नम्बूतिरी के अलावा अन्य कोई नही है। वह एक अदालत कवी और कोलत्तुनाडु की उदयवर्मा राजा के आश्रित थे।

## प्रमुख साहित्यिक कृतियों
चेरुशेरी का सबसे बड़ा कृति " कृष्ण गाधा " एक महाकव्य है। यह मलयालम के पहले महाकाव्य है। राजा " वीरस्रिम्कला" और अन्य सम्मान के साथ उसे उपहार में दिया। कुछ विद्वानों का सोच है उन्होनें "चेरुशेरी भारतम" भी लिखा है। चेरुशेरी मलयालम में कविता लेखन के गाधा शैली के प्रवर्तक है। कृष्ण गाथा " भागवत पुराण " के दसवें सर्ग के आधार पर भगवान कृष्ण के बचपन शरारतों की कहानी है। यह कहा जाता है कि चेरुशेरी ने एक माँ अपने बच्छे को सोया करने के लिये गाया लोरी से प्रेरित थे। उन्होनें अपनी रचना के लिये इस छंद पद्ध्ति का इस्तेमाल किया। कृष्ण गाथा में, हम एक बोलने का ढंग देख सकते है, जो वर्तमान काल के समान है। विषय प्रभु श्री कृष्ण की कहानी से संबंधित है। इस कृति " एरुत्तच्छन " के "आध्यात्म रामायण " के समान केरल के लोगों द्वारा सम्मानित किया गया है।" एरुत्तच्छन आधुनिक मलयालम साहित्य के पिता के रूप में जाना जाता है "। यह माना जाता है की चेरुशेरी उत्तर केरल के कुम्ब्रनातु तालुक के पूनम में मलयालम कैलेंडर में वर्ष ६५० के आसपास रहते थे। इस कवी के जीवन के बारे में इतिहास में दर्ज कोई ज्यादा विवरण नही है। लेकिन अगर हम कृष्ण गाथा को ध्यान से अध्ययन करे पता चलता चेरुशेरी एक गहरी सौंदर्य बोध के कवि थे। कृष्ण गाथा "मंजरी" के रूप में जाना जाता एक मधुर छंद में लिखा है। इस कविता भर विशेषण के भव्य उपयोग के साथ लंबा सुंदर वर्णन भी है जो इस रचना काफी रोचक और मनोरंजक बना देता है। जुनून, भक्ति, हास्य और गर्मजोशी की भावनाओं सभी इस कविता में एक वरिष्ठ स्तर में खोज कर रहे है। भागवत पुराण के आधार पर भगवान श्री कृष्ण स्वर्ग की प्राप्त सहित के पूरे जीवन इस रचना में इतने भक्ती के साथ चर्चा की है कि कैसे अच्छी तरह से करने के लिये के रूप में अकथनीय है। 

## समापन
भाषा में साहस के साथ नहीं लेकिन भाषा में नम्रता के साथ चेरुशेरी केरलवासियों का दिल जीत लिया और केरल का गौरव बन गया। श्री चिराक्कल बालकृष्णन नायर चेरुशेरी नंबूतिरी और अपने कृतियों के बारे में अनुसंधान कार्यों में बहुमूल्य योगदान दिया था। चिराक्कल बालकृष्णन नायर चेरुशेरी पर अध्ययन में एक आधिकारिक स्रोत के रूप में माना जाता है। चिराक्कल के लेख केरल साहित्य अकादमी, त्रिशूर द्वारा प्रकाशित किया है। चेरुशेरी केरल में रह चुके सभी महानतम कवियों में एक है। उनके ग्रंथों ने केरल राज्य की आबादी के लिये खुशी और गर्व लाया है।

श्रेणी:मलयालम साहित्यकार
श्रेणी: भारतीय लेखक
श्रेणी:भारतीय साहित्यकार
परतदार पत्थर

right|thumb|300px|स्लेट से बनी छत
**स्लेट** (slate) महीन कणों वाला रूपान्तरित शैल है। यह बेलबूटेदार (foliated) और समांगी (homogeneous) होती है। 
श्रेणी:निर्माण सामग्री
श्रेणी:कुट्टिम
इसका उत्पादन देश में केवल मध्यप्रदेश (मन्दसौर) में होता है ।
भारत में स्लेट के मुख्य निक्षेप (भण्डार ) राजस्थान हरियाणा हिमाचल प्रदेश और मध्यप्रदेश है। राजस्थान में बड़े निक्षेप है जैसे से - अलवर,अजमेर,भरतपुर, टोंक,सवाई मधोपुर, पाली,उदयपुर,चुरू, चितौड़गढ़।

## सन्दर्भ